Source: https://tampere.cloudnc.fi/fi-FI/Toimielimet/Asunto_ja_kiinteistoumllautakunta/Kokous_1742019/Asuntotontin_83732776931_Vuores_varaamin(92644)
Timestamp: 2020-08-04 02:51:08+00:00

Document:
Asuntotontin 837-327-7693-1 (Vuores), varaaminen Suomen Puukerrostalot Oy:lle perustettavan yhtiön lukuun | Tampere esityslistat ja pöytäkirjat
Asuntotontin 837-327-7693-1 (Vuores), varaaminen Suomen Puukerrostalot Oy:lle perustettavan yhtiön lukuun
Asunto- ja kiinteistölautakunta, kokous 17.4.2019
§ 63 Asuntotontin 837-327-7693-1 (Vuores), varaaminen Suomen Puukerrostalot Oy:lle perustettavan yhtiön lukuun
TRE:2684/10.00.03/2019
Tonttipäällikkö Aila Taura, puh. 050 351 8256, etunimi.sukunimi2@tampere.fi
Tampereen kaupungin kiinteistötoimi järjesti 14.12.2018–31.1.2019 tonttihaun, jossa oli haettavana asuinkerros- ja rivitalotontteja yhtiömuotoiseen asuinrakentamiseen. Lisäksi haettavana oli seitsemän erillispientalotonttia ryhmärakennuttamiseen.
Haussa olleista neljästä tontista kaksi sijaitsee Kaupin kaupunginosassa, yksi Ikurissa ja yksi Vuoreksessa. Ryhmärakennuttamiseen tarkoitetut seitsemän tonttia sijaitsevat niin ikään Vuoreksessa.
Hakuaikana jätettiin 26 hakemusta, joista 17 kohdistui Kaupin tontteihin, viisi Ikurin tonttiin, yksi Vuoreksen tonttiin ja kolme ryhmärakennuttamistontteihin.
Hakuohjeissa kerrottiin, että Vuoreksen Isokuusen Harjanteen alueella oleva tontti on tarkoitettu erityisesti puurakentamiseen. Tontilla edellytetään, että rakennusten kantavan rungon ja julkisivujen tulee olla pääsääntöisesti puuta (pois lukien kellarirakenteet, maanvastaiset rakenteet, väestönsuojat ja tarkoituksenmukaiset jäykistävät rakenteet, kuten hissikuilut).
Asuinkerrostalojen ja rivitalojen ja muiden kytkettyjen asuinrakennusten korttelialuetta (AKR) olevaan tonttiin 837-327-7693-1 kohdistui yksi hakemus. Kiinteistötoimi esittää tontin varaamista Suomen Puukerrostalot Oy:lle perustettavan yhtiön lukuun.
Tontille tulisi tässä vaiheessa vahvistaa luovutusehdot asunto- ja maapolitiikan linjausten mukaisesti ja varata tontti Suomen Puukerrostalot Oy:lle perustettavan yhtiön lukuun hankkeen suunnittelua varten 1.5.2019 alkaen.
Tontin 837-327-7693-1 pinta-ala on 4 942 m2 ja rakennusoikeus 7 600 k-m². Tontille voi rakentaa viisikerroksisia asuinrakennuksia.
Ottaen huomioon tontin sijainnin, pinta-alan, rakennusoikeuden sekä muut hinnoitteluun vaikuttavat tekijät saadaan tontin tämänhetkiseksi vuosivuokraksi 66 880 euroa (pääoma-arvo 1 672 000 euroa) ja elinkustannusindeksiin sidotuksi, indeksilukua 100 vastaavaksi perusvuokraksi 3 433,26 euroa vuodessa. Hinnoittelussa on käytetty 220 euron kerrosneliömetriarvoa ja neljän prosentin vuokranmääräytymiskorkoa (keski-indeksi 1948 pistettä/v. 2018). Vuokra-ajan tulisi olla 60 vuotta.
Pitkäaikaisen maanvuokrasopimuksen allekirjoituksen yhteydessä on tarkoitus allekirjoittaa osakekauppakirja, jolla kaupunki myy Vuores Palvelu Oy:n osakkeita yhtiölle. Osakekaupan yhteydessä allekirjoitetaan myös erillinen kaupungin, Vuores Palvelu Oy:n ja yhtiön välinen Vuoreksen alueen kiinteistöjen alueellista tietoverkkoa, ylläpitopalveluiden järjestämistä sekä palveluyhtiön hallintoa koskeva sopimus. Sopimuksella liitytään Vuores Palvelu Oy:n rakennuttamaan alueelliseen tietoliikenneverkkoon sekä sovitaan siitä, kuinka Vuores Palvelu Oy:n kilpailuttamat kiinteistöjen hoitoon liittyvät palvelut ovat käytettävissä.
Todettakoon vielä, että Vuoreksen keskeisille korttelialueille rakennetaan nykyaikainen jätteiden imukeräykseen tarkoitettu putkijärjestelmä. Järjestelmällä on tarkoitus kerätä keskeisiltä alueilta alipaineella neljää eri jätelajiketta keskitettyyn keräyspisteeseen. Jätteiden putkikeräysjärjestelmän sekä siihen liittyvän toiminnan kokonaisuudessaan toteuttaa Pirkan Putkikeräys Oy, jonka yhtiön Pirkanmaan Jätehuolto Oy on perustanut juuri tätä toimintaa varten. Tähän liittyen tarkoituksena on, että ko. korttelialueiden kiinteistöt tulevat putkiyhtiön osakkaiksi. Tontin luovutuksen yhteydessä kukin kiinteistö lunastaa putkiyhtiön osakkeita tontin asemakaavassa merkityn pääkäyttötarkoituksen sekä siihen rinnastettavan käyttötarkoituksen mukaisten kerrosneliömetrimäärien suhteessa ja allekirjoittaa putkiyhtiön sekä vuokramiehen väliset tarvittavat osakas- ja liityntäsopimukset sekä maksaa liityntäsopimuksen mukaiset maksut.
Tässä vaiheessa tontti 837-327-7693-1 tulisi varata Suomen Puukerrostalot Oy:lle perustettavan yhtiön lukuun 1.5.2019 alkaen toistaiseksi yhden kuukauden molemminpuolisin irtisanomisajoin enintään kuitenkin 31.10.2019 asti. Viimeistään varausajan päättyessä tontista tehdään pitkäaikainen maanvuokrasopimus. Varausajalta peritään vuokraa puolet tämänhetkisestä tontinvuokrasta eli 2 786 euroa kuukaudessa.
Ennen pitkäaikaisen sopimuksen tekemistä tontin varaajan tulee esittää hyväksyttävät tontinkäyttösuunnitelmat laaturyhmässä. Laaturyhmän käsittelyllä varmistetaan asemakaavan sekä muiden ohjeistuksien huomioiminen sekä suunnitelmien laatutaso ennen rakennuslupavaihetta. Laaturyhmän hyväksynnästä laaditaan muistio, joka liitetään rakennuslupa-asiakirjoihin.
Tontinkäyttösuunnitelmat on syytä toimittaa laaturyhmän käsiteltäväksi hyvissä ajoin, jotta vältytään mahdollisten suunnitelmamuutosten aiheuttamilta ylimääräisiltä kustannuksilta.
Tontille 837-327-7693-1 vahvistetaan elinkustannusindeksiin (lokakuu 1951 = 100) sidotuksi, indeksilukua 100 vastaavaksi perusvuokraksi 3 433,26 euroa vuodessa (tämänhetkinen vuosivuokra 66 880 euroa) ja vuokra-ajaksi 60 vuotta.
Tontti 837-327-7693-1 varataan Suomen Puukerrostalot Oy:lle perustettavan yhtiön lukuun 1.5.2019 alkaen toistaiseksi yhden kuukauden molemminpuolisin irtisanomisajoin siihen saakka kunnes tontti vuokrataan pitkäaikaisella maanvuokrasopimuksella, enintään kuitenkin 31.10.2019 asti.
Varausaikana tontista 837-327-7693-1 peritään vuokraa 2 786 euroa kuukaudessa.
Tontin 837-327-7693-1 varaajan tulee esittää hyväksyttävät tontinkäyttösuunnitelmat laaturyhmässä ennen pitkäaikaisen maanvuokrasopimuksen tekemistä.
Suomen Puukerrostalot Oy/Teppo Laurila, Vuores Palvelu Oy/Reetta Hynynen, Pirkan Putkikeräys Oy/Jarkko Nissinen, Pauli Välimäki, Asumisen kehittäminen ja palvelutilaverkot, kiinteistötoimi
§ 52 Läsnäolo- ja puheoikeus
§ 53 Ajankohtaiskatsaus
§ 54 Linnainmaan päiväkodin perusparannuksen toteutussuunnitelma ja toteutussopimus
§ 55 Tampereen seudun ammattiopisto Tredun Nokian toimipisteen ja Nokian lukion uudisrakennuksen tarveselvitys
§ 56 Tampereen kaupungin sisäisten vuokrien ja palvelujen hinnoittelun periaatteet vuonna 2020
§ 57 Asunto-oy Sammonkatu 36 -nimiselle yhtiölle vuokratun tontin 837-119-836-12 vuokra-ajan jatkaminen
§ 58 Asunto Oy Tampereen Ilomäentie 6 -nimiselle yhtiölle vuokratun tontin 837-107-124-101 vuokra-ajan jatkaminen
§ 59 Asunto Oy Sammonkatu 29-31 -nimiselle yhtiölle vuokratun tontin 837-129-817-2 vuokra-ajan jatkaminen
§ 60 Asunto Oy Haapakuja 4 -nimiselle yhtiölle vuokratun tontin 837-303-776-2 vuokra-ajan jatkaminen
§ 61 Asuntotonttien 837-037-5727-4 ja -6 vuokraaminen TA-Asumisoikeus Oy:lle ja Asunto Oy Tampereen Hipunraitin Helmi -nimiselle yhtiölle
§ 62 Asuntotonttien 837-37-5727-1 ja -2 vuokraaminen Lujatalo Oy:n perustamille yhtiöille
§ 64 Oikaisuvaatimus koskien asuntotontin 837-301-727-9 vuokra-ajan jatkamista
§ 65 Tonttien varaaminen Tarasten alueelta Fortum Waste Solutions Oy:lle
§ 66 LISÄPYKÄLÄ: Viranhaltijoiden päätösten otto-oikeus (lisäpykälä)

References: § 63

§ 52

§ 53

§ 54

§ 55

§ 56

§ 57

§ 58

§ 59

§ 60

§ 61

§ 62

§ 64

§ 65

§ 66